open-index/open-wikipedia-markdown huggingface dataset:
Kivekäs

**Kivekäs** on suomalainen sukunimi, jota esiintyy useassa suvussa. Se on suomennos muun muassa nimistä Stenbäck ja Backman.

## Henkilöitä
* Aarne Kivekäs (vuoteen 1924 *Sippola*, 1902–1982), suomalais-neuvostoliittolainen yleisurheilija
* Ansu Kivekäs (s. 1964), varhaiskasvatuksen erityisopettaja ja kirjailija
* Antti Kivekäs (1942–2012), yritysjohtaja, Esan Kirjapainon toimitusjohtaja, Ossi Kivekkään poika
* Emma Kivekäs (1898–1956), taidemaalari ja opettaja
* Esa Kivekäs (1916–1992), keskimatkojen juoksija, teologian tohtori ja uskonnonopettaja
* Herkko Kivekäs (1910–2010), rovasti, virsirunoilija ja kirjailija
* Kaarlo Edward Kivekäs (vuoteen 1880 *Karl Edvard Backman*, 1866–1940), kenraali, Suomen armeijan päällikkö 1919
* Kaarlo Jooseppi Kivekäs (vuoteen 1906 *Stenbäck*, 1870–1930), rovasti ja Porin kirkkoherra
* Kaarlo Oskari Kivekäs (1880–1957), kauppaneuvos ja lehtikustantaja
* Konrad Fredrik Kivekäs (vuoteen 1876 *Stenbäck*, 1847–1918), toimittaja ja suomenmielinen vaikuttaja
* Lauri Kivekäs (vuoteen 1876 *Gustaf Laurentius Stenbäck*, 1852–1893), juristi, fennomaani, ylioppilaspoliitikko, valtiopäivämies
* Lauri Kivekäs (vuoteen 1926 *Stenbäck*, 1903–1989), vuorineuvos, Suomen Työnantajain Keskusliiton puheenjohtaja, ministeri
* Markku Kivekäs (1947–2008), Disney-asiantuntija, *Aku Ankan* päätoimittaja, keräilijä, suomentaja, sarjakuvaneuvos
* Matti Kivekäs (1888–1918), *Suomen Kuvalehden* ensimmäinen päätoimittaja, suomentaja
* Mikko Kivekäs (1911–2004), rovasti ja kirjailija, Herkko Kivekkään veli
* Ossi Kivekäs (1908–1992), varatuomari ja lehtikustantaja, Esan Kirjapainon johtaja, Kaarlo Oskari Kivekkään poika
* Otso Kivekäs (s. 1979), kaupunginvaltuutettu ja kansalaisaktivisti
* Pekka Kivekäs (s. 1937), lehtori ja virsirunoilija
* Reino Kivekäs (1936–2004), nyrkkeilijä
* Saga Kivekäs (s. 1997), seitsenottelija
* Kivekäs, inkeriläinen talonpoika ja isonvihan aikainen sissipäällikkö, jonka mukaan sissejä alettiin kutsua "kivekkäiksi"

### Romaanihenkilöitä
* *Antti Kivekäs: historiallinen romaani Isonvihan ajoilta*, Eevertti Pätnäsen 1923 ilmestyneen romaanin päähenkilö

## Katso myös
* Laulu 20 perheestä
Espoon Palloseura (jääkiekko)

**Espoon Palloseura** (**EPS**, virallisesti **Espoon Palloseuran Jääkiekko ry**) on vuonna 1970 perustettu espoolainen jääkiekkoseura. Jääkiekkojaostosta muodostettiin EPS Jääkiekko ry vuonna 1980. Jalkapalloa pelaa Espoon Palloseuran Jalkapallo. Toiminta on keskittynyt Espoonlahteen, missä sijaitsee kaksi jäähallia, kolme tekonurmikenttää, Espoon kaupungin omistama Forum-halli ja EPS:n hallinnoima harjoitushalli jääkiekkojunioreille. 

EPS oli yksi kolmesta Espoo Bluesin kasvattajaseurasta. EPS:n edustusjoukkue on pelannut kaksi kautta kolmanneksi korkeimmalla sarjatasolla eli Suomi-sarjassa, mutta nykyään seuralla ei enää ole edustusjoukkuetta. EPS saavutti Suomi-sarjan hopeaa kaudella 2000–2001. Kauden 2000–2001 päätteeksi EPS:n Suomi-sarjan lisenssi siirtyi Kirkkonummen Salamoille. 

EPS voitti kaudella 1988 C-nuorten SM-kullan.

## Seuran kasvatteja

*Toni Kähkönen
*Juuso Riksman
*Noora Räty
*Teemu Selänne
*Joni Töykkälä
*Ville Uusitalo
*Matti Uusivirta
*Kasper Björkqvist
*Antti Suomela
*Teemu Pulkkinen

## Jääkiekon Suomi-sarjan hopeakauden 2000–2001 tilastot
**runkosarja**

**play-off**

## Lähteet
* EPS Suomi-sarja ('00/'01). Eurohockey. 
* EPS Suomi-sarja playoff ('00/'01). Eurohockey. 
### Viitteet

## Aiheesta muualla
* EPS Jääkiekko
Von Hellens

**Von Hellens** on suomalainen vapaaherrallinen aatelissuku. Professori Carl Niclas Hellenius aateloitiin vuonna 1816 ja otti käyttöön nimen *von Hellens*. Suku introdusoitiin Ritarihuoneeseen sukuna numero 173. Hänen pojanpoikansa Lars Theodor von Hellens korotettiin vuonna 1895 vapaaherraksi ja introdusoitiin numerolla 61. Suvun aatelinen haara sammui vuonna 1901, jonka jälkeen vain vapaaherrallinen jäi jäljelle.
 
Suku hallitsi Kuusiston kartanoa Kaarinassa. Myös af Enehielm -aatelissuku on lähtöisin porvarillisesta Hellenius-suvusta.

## Suvun jäseniä
### Aateliset
* Carl Niclas von Hellens, vuoteen 1816 *Hellenius* (1745–1820), lääkäri ja luonnontutkija, aateloitiin 1816
* Lars Gustaf von Hellens, vuoteen 1816 *Hellenius* (1787–1850), Turun hovioikeuden varapresidentti, Carl Niclas von Hellensin poika

### Vapaaherrat
* Lars Teodor von Hellens (1826–1896), Turun hovioikeuden presidentti, maamarsalkka, Lars Gustaf von Hellensin poika, korotettiin vapaaherraksi 1895
* Ivar Theodor von Hellens (1861–1908), agronomi, tilanomistaja, Lars Teodor von Hellensin poika
* Gustaf Waldemar (Valde) Hirvikanta, vuoteen 1906 von Hellens (1863–1911), Turun hovioikeuden presidentti, Lars Teodor von Hellensin poika
* Harald Wilhelm von Hellens (1865–1926), valtiopäivämies sekä Porin ja Loviisan pormestari, Lars Teodor von Hellensin poika
* Oskar von Hellens (1867–1948), hygienian professori, Lars Teodor von Hellensin poika
* Lars Hjalmar von Hellens (1869–1953), kenraalimajuri, Lars Teodor von Hellensin poika
* Albert von Hellens (1879–1950), maaherra ja oikeuskansleri, Lars Teodor von Hellensin poika
* Maximilian von Hellens (1898–1967), majuri, Lars Hjalmar von Hellensin poika, tuomittiin 1942 sotaylioikeudessa kuolemaan sotapetoksesta.
* Arno Albert von Hellens (1909–1984), kirurgi, Albert von Hellensin poika 
* Yrjö Arno Albert von Hellens (s. 1938), insinööri, Arno Albert von Hellensin poika
* Alberto von Hellens (s. 1963), uransa lopettanut SM-tason aitajuoksija
* Petra von Hellens (s. 1973), yritysjohtaja, Suomen Neito 1992
* Victor von Hellens (s. 1991), runoilija

### Muita

* Olli V. Lounasmaa (1930–2002) Akateemikko ja kylmäfyysikko. Perusti Teknillisen korkeakoulun Kylmälaboratorion. Albert von Hellensin tyttärenpoika
* Kiti Müller (s. 1954, o.s. Lounasmaa), tutkimusprofessori ja neurologi. Olli V. Lounasmaan tytär.

Avioliiton kautta sukunimen on saanut Turun kauppakorkeakoulun professori Liisa von Hellens o.s. Valtakari (s. 1948), joka on myös Petra von Hellensin äiti.

## Lähteet
Lindelöf (suku)

**Lindelöf** on alkuaan ruotsalainen sukunimi tai suku, jonka useat sukuhaarat on aateloitu. Lindelöf-suku on introdusoitu Ruotsin ritarihuoneeseen numeroilla 143 ja 1098. Suomessa on elänyt ainakin kolme aatelista Lindelöf-sukua. Tunnetuin näistä on vuonna 1883 aateloidun Lorenz Leonard Lindelöfin sukuhaara. Nimi Lindelöf esiintyy kuitenkin kaikissa yhteiskuntaluokissa, muun muassa vuonna 1939 Turun Crichton-Vulcanin telakalla oli lakossa kaksi Lindelöf-nimistä metallityöläistä.

## Suomalainen Lindelöf-aatelissuku
* Lorenz Leonard Lindelöf (1827–1908), matematiikan professori, Helsingin yliopiston rehtori, kouluylihallituksen ylijohtaja, valtiopäiväedustaja, valtioneuvos  Aateloitiin vuonna 1883.
* Uno Lindelöf (1868–1944), englantilaisen filologian professori, kansanedustaja, Lorenz Leonardin poika. 
* Ernst Lindelöf (1870–1946), matematiikan professori, suomalaisen funktioteorian koulukunnan perustaja, Lorenz Leonardin poika.
* Carl Lindelöf (1877–1956), suomalainen viulisti, kapellimestari ja musiikkipedagogi, Lorenz Leonard Lindelöfin poika

## Katso myös
*Lindelöf

## Lähteet
Triton

**Triton** voi viitata seuraaviin asioihin:

*Triton, kreikkalaisen mytologian jumala
*Triton, Neptunuksen kuu
*Triton, Marvel Comics-kustantamon sarjakuvissa esiintyvä supersankari
*Triton, ruotsalainen demoskene-ryhmä
*SNCASO SO.6000 Triton, ranskalainen suihkulentokone
* Triton, Pieni merenneito -elokuvan päähenkilön, Arielin isä
*Merivakuutus Oy Triton, Suomessa 1889−1924 toiminut merivakuutusyhtiö
**Triton alpestris*, nyk. *Triturus alpestris*, alppivesiliskon tieteellinen nimi.
*Triton X-100, ioniton pinta-aktiivinen aine
*Triton, vedellä laimennettua viiniä antiikin Kreikassa

## Merenkulku
*Triton-NN, venäläisen Lazurit-suunnittelutoimiston suunnittelema pienoissukellusvene (aiemmin NL:ssä mallit Triton-1, Triton-2)

;Britannian kuninkaallinen laivasto
*HMS Tryton (1702), 42-tykkinen viidennen luokan alus
*HMS Tryton (1741), sluuppi
*HMS Tryton (1745), 24-tykkinen kuudennen luokan alus (fregatti)
*HMS Triton (1771), 28-tykkinen kuudennen luokan alus (fregatti)
*HMS Triton (1796), 32-tykkinen viidennen luokan alus (fregatti)
*HMS Triton (1846), siipiratassluuppi
*HMS Triton (1882), siipirattainen tutkimusalus
*HMS Triton (N15), T-luokan sukellusvene

;Ranskan merivoimat
*Triton (1823), 74-tykkinen linjalaiva
*FS Triton, 42-tykkinen linjalaiva

;Tanskan kuninkaallinen laivasto
* KDM Triton (1791), fregatti
* KDM Triton, A-luokan sukellusvene
* KDM Triton (1915), B-luokan sukellusvene
* Triton-luokka, Tanskan laivaston korvettiluokka, käytössä 1955–1981
* KDM Triton (F347), Triton-luokan korvetti
* KDM Triton (F358), Thetis-luokan merivalvonta-alus

;Yhdysvaltain laivasto
*USS Triton (YT-10), hinaaja 1889-1930
*USS Triton (ID-3312), hinaaja 1918
*USS Triton (SS-201), sukellusvene 1940-1943
*USS Triton (SSRN-586), ydinkäyttöinen sukellusvene 1959-1969

;Yhdysvaltain rannikkovartiosto
*USCG Triton (WPC-116), rannikkovartioston kutteri
Running Scared (vuoden 2006 elokuva)

**Running Scared** on vuonna 2006 julkaistu toimintatrilleri. Elokuvan ohjasi sekä käsikirjoitti Wayne Kramer ja pääosassa on Paul Walker.

## Juoni
Elokuva kertoo pikkurikollisesta Joey Gazellesta joka saa tehtäväkseen piilottaa erään aseen, epäonnistuneen huumekeikan jälkeen. Joey päättää piilottaa aseen kotiinsa, sillä hän ajattalee että sillä voi olla jatkossa vielä jotakin käyttöä. Joeyn kymmenvuotias poika Nicky löytää aseen ystävänsä Olegin kanssa. Olegin isä hakkaa häntä ja hänen äitiään jatkuvasti ja katkera poika ottaa aseen mukaansa ja ampuu isänsä ja pakenee pimeään yöhön. Joey lähtee henkensä kaupalla taakaa-ajoon saadakseen aseen ennen kuin se joutuu virkavallan käsiin.

## Rooleissa

## Arvioita
*Turun Sanomien* Päivi Valotien mielestä tunkkainen musiikkivideoestetiikka heiluvine käsivarakuvauksineen ja sinisävyisiksi toonattuine kuvineen on tavallistakin puuduttavampaa katsottavaa, kun *Running Scared* -elokuvasta ei löydy nimeksikään sisältöä. ”Halpahintaisen testosteronipullistelun taustalla näyttäytyville naisille on varattu tuttuun tapaan roolit kotona kokkaavana vähäpukeisena pikkuvaimona, tahdottomana uhrina ja hyväsydämisenä huorana. Onpa omaperäistä.”

## Lähteet
Shaft – kivikova dekkari

**Shaft – kivikova dekkari** (*Shaft*) on vuonna 1971 ensi-iltansa saanut toimintaelokuva. Elokuvan ohjasi Gordon Parks, ja pääosassa on Richard Roundtree. Musiikin teki Isaac Hayes.

*Shaftia* pidetään yhtenä ensimmäisistä blaxploitaatio-elokuvista. Menestykseksi muodostunut elokuva sai jatko-osat *[[Shaft – kylmä hymy]]* (1972) sekä *[[Shaft ja orjakauppa]]* (1973). Aihetta jatkettiin myös televisiosarjana, jota esitti Suomessa Mainostelevisio elokuusta 1974 alkaen.

## Juoni
Elokuva kertoo kovaotteisesta yksityisetsivästä John Shaftista, joka saa kuulla, että mustan gangsteripomon tytär on siepattu. Vaikutusvaltainen gangesteripomo palkkaa Shaftin pelastamaan hänen tyttärensä hinnalla millä hyvänsä.

## Näyttelijät

## Vastaanotto
*[[Helsingin Sanomat|Helsingin Sanomain]]* Paula Talaskivi kehui *Shaftia* ensi-ilta-arviossaan ”iskevän vauhdikkaaksi” ja kuvausta onnistuneeksi: ”Katsoja tuntee helposti pääsevänsä kuvaajan mukaan sekä katuvilinään että oudon hämärille kujanteille.” Lisäksi hän jo ennakoi elokuvan saavan jatkoa: ”En yhtään ihmettelisi, vaikka tästä Shaftista tulisi piankin uusissa tehtävissä palaava dekkarisankari. Häntä katsoo mielellään ja Harlemissa kyllä riittää aineksia jännittävästi selvitettäviksi.”

*[[Video-opas|Video-oppaassa]]* vuodelta 1994 Ilkka Jauhiainen antoi elokuvalle kolme tähteä viidestä, mikä teoksen mukaan vastaa sanallista arviota ”hyvä”.

Vuonna 2000 *Shaft* hyväksyttiin mukaan Yhdysvaltojen National Film Registryyn, johon valikoidaan esteettisesti, kulttuurisesti tai historiallisesti tärkeitä elokuvia. *[[The New York Times]]in* kriitikot valitsivat *Shaftin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Af Ursin

**Af Ursin** on suomalainen aatelissuku. Suku on lähtöisin Jääsken pitäjän Karhulan talosta, jossa se voidaan jäljittää 1600-luvun alkuun asti. Ensimmäiset kyseisestä talosta opin tielle lähteneet johtivat talon nimestä itselleen ruotsinkielisen nimen Björn, myöhemmät latinankielisen nimen Ursinus (lat. *ursus* = karhu). Iitin kirkkoherran Jakob Johan Ursinuksen poika Nils Abraham lyhensi opiskeluaikanaan nimensä muotoon Ursin. Kohottuaan Helsingin yliopiston rehtoriksi hänet aateloitiin vuonna 1845 nimellä af Ursin. Suku introdusoitiin Suomen ritarihuoneelle seuraavana vuonna aatelissukuna numero 211.

## Suvun jäseniä
* Nils Abraham af Ursin (1785–1851), lääkäri, professori ja yliopiston rehtori
* Nils af Ursin (1819–1867), juristi ja valtiopäivämies, Nils Abraham af Ursinin poika
* Nils Robert af Ursin (1854–1936), Suomen Sosialidemokraattisen Puolueen ensimmäinen puheenjohtaja, kansanedustaja, filosofian tohtori, Nils Abraham af Ursinin pojanpoika
* Kalervo af Ursin (1920–2004), korkeushyppääjä

## Katso myös
*Ursin, täsmennyssivu, jossa muita Ursineja

## Lähteet
Temmeksen suojeluskunta

**[[Temmes|Temmeksen]] suojeluskunta** perustettiin 17. helmikuuta 1918. Temmesläiset perustivat sen Oulun suojeluskunnan kehotuksesta pian Oulun valtauksen jälkeen. Samana päivänä perustettiin myös kutsuntalautakunta yhdessä Temmeksen kunnallislautakunnan kanssa. Suojeluskunta päätti asettaa tehtäväkseen myös paikallispäällikön valinnan. 

Helmikuun 26. päivä 1918 suojeluskunta järjestyi saaden päällikökseen tehtävään lupautuneen maanviljelijä Eero Junttilan. Pian pidettiin myös ensimmäiset kutsunnat ja vapaussotaan saatiin noin 30 miestä. Sotilaalliset harjoituksetkin käynnistyivät. Niihin osallistuminen oli ollut sangen säännöllistä, vaikka harjoitukset tehtiin ilman kivääreitä. Suojeluskunnan ensimmäisenä harjoituspaikkana oli toiminut kirkonkylän nuorisoseurantalo. Vapaussodan aikana Temmeksen suojeluskunnan tehtäviin oli kuulunut esimerkiksi myös kuljetusvelvollisuus.

Kesän 1918 aikana suojeluskunnan toiminta hiljentyi. Uudelleen se elpyi syksyllä vuonna 1918 säädetyn suojeluskunta - asetuksen suomin edellytyksin. Temmeksen uuden suojeluskunnan järjestäytymiskokous pidettiin 18. syyskuuta 1918. Lokakuun lopussa 1918 sai Temmeksen suojeluskunnan paikallispäälliköksi valittu kirkkoherra Hannes Mustakallio valtakirjansa. Eräs uuden  suojeluskunnan jäsenistä oli ollut entinen paikallispäällikkö Eero Junttila.

Jatkosodan lopputuloksen seurauksena suojeluskunnat lakkautettiin. Temmeksen suojeluskunta oli talvisodan jälkeen siirretty Raahen suojeluskuntapiiriin. Lakkautetun Temmeksen suojeluskunnan pesänselvittelijänä toimivat Raahen sotilaspiirin selvitysmiehet. Kun Temmeksen suojeluskunta lakkasi toimimasta 6.11.1944, se lahjoitti Temmeksen sankaripatsasrahastoon 70&nbsp;000 markkaa ja Suomen Punaiselle Ristille 5&nbsp;000 markkaa. Urheilukenttä ja ampumarata siirtyivät kunnalle. Entinen suojeluskuntatalo Väinölä siirtyi temmesläisille näytelmäharrastajille.

## Lähteet
*Lauri Honka (toim.) (1992) Ei muuta kunniaa, Temmeksen veteraanikirja maanpuolustustyöstä, sodista ja veteraaneista 1818, 1939 - 1940 ja  1941 - 1945
*Kaleva 1944
*Kari Selen (2001) Sarkatakkien maa, Suojeluskuntajärjestö ja yhteiskunta 1918 - 1944
*Suojeluskuntalaisen Lehti v. 1921
*Paikallispäällikkö Evert Ovaska, Temmeksen suojeluskunnan toiminnan 10-vuotishistoriikki, Suojeluskuntain yliesikunta (SKY), valistusosasto, suojeluskuntajärjestön historiallisia aineksia, numeroitu sarja Soanlahti - Tyrnävä, Ha14, sota-arkisto
*Kotijoukkojen E, kotijoukkojen selvittelyelin v. 1944, F1, sota-arkisto. Temmeksen suojeluskunnan E:n kokouksien pöytäkirja v. 1918-, Temmeksen SK, kantakortit, SK 342, sota-arkisto.

### Viitteet
Jaakoppi

**Jaakoppi** on miehen etunimi, Jaakob-nimen suomalainen asu.

Vuoden 2019 loppuun mennessä Digi- ja väestötietoviraston tietojen mukaan nimi on annettu 1&nbsp;018 suomalaiselle miehelle, joista suurin osa on syntynyt ennen vuotta 1940. Jaakopin nimipäivää vietetään 25. heinäkuuta. Jaakob-nimen yleisempi suomalainen muoto on Jaakko.

## Lähteet
Revolver (elokuva)

**Revolver** on vuonna 2005 ensi-iltansa saanut rikoselokuva. Elokuvan ohjasi ja käsikirjoitti Guy Ritchie, ja pääosissa ovat Jason Statham ja Ray Liotta.

Elokuva kertoo Jake Greenistä, joka vapautuu vankilasta seitsemän vuoden jälkeen. Jake poikkeaa Machan omistamalla kasinolla, jossa Jake putsaa rahat Machan pelipöydästä. Tästä suivaantuneena Macha lisää Jaken tappolistalle ja lähettää Sorterin, palkkatappajan, joka ei ole koskaan ampunut ohi, ja Paulin, Machan henkivartijan tappamaan kaikki Jaken läheiset.

## Rooleissa
Edutech

**Edutech** on Tampereen teknillisen yliopiston täydennyskoulutuskeskus. 
Edutech auttaa tunnistamaan yksilöiden ja koko organisaation kehitystarpeet ja suunnittelee koulutusohjelmia, jotka tuottavat osallistujille kestävää osaamista ja konkreettisia oppeja. Edutechista saa koulutusratkaisuja liiketoimintaosaamisen kehittämiseen, asiantuntijuuden syventämiseen ja uuden teknologian hyödyntämiseen.

## Aiheesta muualla
* Edutechin www-sivut
Eiríkur Hauksson

**Eiríkur Hauksson** (s. 4. heinäkuuta 1959 Reykjavík) on islantilaissyntyinen, Norjassa asuva rock-laulaja. Hän aloitti laulajan uransa jo 15-vuotiaana. Vaihtoehtoisena uravalintana oli ammattijalkapalloilu, mutta rock-musiikki vei voiton. Eiríkur Hauksson hankki itselleen kuitenkin myös opettajan koulutuksen.

Eiríkurin ensimmäinen vakavasti otettava yhtye oli nimeltään Start. Yhtyeestä tuli suosittu, kun Eiríkurin sävellys *Sekur* (Syyllinen) valittiin Islannissa vuoden lauluksi 1981. Startin hajotessa 1983 Eiríkur kokosi hard rock -yhtyeen Drýsill. Yhtye julkaisi albumin *Welcome to the show*, jota tehtiin 1000 kappaletta - kohtuullinen määrä yhtyeeltä, jonka musiikki erosi valtavirrasta ja joka kustansi itse oman albuminsa. Drýsill kuitenkin hajosi jo vuonna 1985.

Vuonna 1985 Eiríkur äänitti kappaleet *Gaggó-Vest* and *Gull*, joista tuli välittömästi suosikkeja Islannissa ja jotka tekivät Eiríkurista kotimaassaan huippusuositun artistin. 

Vuonna 1986 Eiríkur oli jäsenenä Icy-triossa, joka edusti Islantia sen osallistuessa ensimmäistä kertaa Eurovision laulukilpailuun.

Pari seuraavaa vuotta Eiríkur jatkoi työtään opettajana, vaikka esiintyikin eri pop-yhtyeiden kanssa lähes joka ilta.

Eiríkurin ensimmäinen sooloalbumi *Skot í myrkri* (Laukaus pimeässä) oli vielä kesken vuonna 1988, kun hän ilmoitti muuttavansa Norjaan. Tuohon aikaan hän oli jo liittynyt rock-yhtyeeseen nimeltä *Artch*, joka julkaisi kansainvälistäkin menestystä saaneen esikoisalbuminsa *Another Return To Church Hill* vielä samana vuonna. Kun yhtyeen toinen albumi *For The Sake Of Mankind* ei saavuttanutkaan odotettua menestystä, yhtye hajosi vuoden 1993 lopussa. Se kuitenkin kokoontui esiintymään yhdessä vielä 1999.

Artch-vaiheen jälkeen Eiríkur työskenteli vapaana laulajana ja esiintyi satunnaisesti eri rock-yhtyeiden kanssa. Hän myös edusti Norjaa vuoden 1991 Eurovision laulukilpailussa Just 4 Fun -yhtyeen kanssa. 

Vuodesta 2005 lähtien Eiríkur on kiertänyt Euroopan konserttilavoja kosketinsoittaja-kitaristi Ken Hensleyn kanssa. Hensley on tunnettu  Uriah Heep -yhtyeestä.

Suostuttelun jälkeen Eiríkur osallistui Islannin Euroviisuedustajan karsintoihin ja hänet valittiinkin Islannin edustajaksi Eurovision laulukilpailuun Helsingissä keväällä 2007. Kappale *[[Valentine Lost]]* – alun perin islanninkielinen ja nimeltään *Ég les í lófa þínum* – ei kuitenkaan päässyt loppukilpailuun saakka.

## Lähteet
Ríkisútvarpið, Islanti

## Aiheesta muualla
*
Hatra

**Hatra** () on muinainen raunioitunut kaupunki, jossa eli parhaimmillaan 50&nbsp;000 – 60&nbsp;000 asukasta, Niniven maakunnassa, Irakissa. Hatra on osa Unescon maailmanperintöluetteloa.

## Historia

Hatra sijaitsee pienessä notkossa Eufratin ja Tigrisin välisellä puoliaavikolla. Tämän linnoitetun kaupungin perustamisajasta ei ole varmuutta. 200-luvulla eaa. pienestä assyrialaisesta kylästä kehittyi linnoituskaupunki ja kauppakeskus ja seuraavalla vuosisadalla se oli jo kukoistava pysähdyspaikka kuuluisalla silkkitiellä. Kaupungista tuli pääkaupunki Araban eli Hatran kuningaskunnalle, joka oli parthilaisten vaikutusvallassa ollut puolittain itsenäinen valtio. Hallitsijoiden käyttämä kirjakieli oli aramea.

Hatra oli vahvasti linnoitettu ja roomalaiset keisarit yrittivät kahteen otteeseen valloittaa sitä. Trajanus epäonnistui valtausyrityksessään vuonna 116 ja Septimus Severus vuonna 198. On kuitenkin olemassa todisteita, että Hatra oli myöhemmin Rooman liittolainen. Tämä tapahtui luultavasti Gordianus III:n aikana 230-luvun lopulla.

Hatraa hallitsi ensimmäisellä ja toisella vuosisadalla arabialaisten prinssien dynastia. Kaupunki kehittyi uskonnolliseksi keskukseksi ja tunnettiin lukuisten temppeleiden takia myös nimellä *Beit Elaha* eli Jumalan talo.  Sassanidit  valtasivat Hatran noin vuonna 240 tai 241 joko Ardašir I:n tai Sapor I:n aikana. Tällöin kaupunki hävitettiin.

## Rauniot
Saksalaisten johdolla Hatrassa on tehty kaivauksia 1900-luvun alusta saakka. Irakilaiset aloittivat omat kaivaukset 1950-luvulla. Hatra oli persialaiseen tapaan  ympyrän muotoon rakennettu kaupunki. Sitä  ympäröi kaksi muuria, joiden välissä oli syvä oja. Ulompi muuri oli maavalli ja sisempi rakennettu kivestä, ja siinä oli neljä porttia. Ulompi muuri on pituudeltaan 8 kilometriä ja sisempi 6 kilometriä.

Keskellä kaupunkia on temppelikeskittymä, joka on myös ympäröity muurilla. Merkittävimmät rakennukset ovat Šamašin temppeli ja Šahiron pyhäkkö. Tämä kaupungin keskus on suorakulmainen ja läpimitaltaan kaksi kilometriä. Pyhäköillä oli  sekä uskonnollinen että kaupallinen tehtävä.

## Raunioiden tuhoaminen
7. maaliskuuta 2015 kerrottiin ääri-islamistisen Isis-järjestön tuhonneen Hatran raunioita. Tuhojen laajuutta ei tiedetä. Isis pitää islamia edeltävää kulttuuriperintöä epäjumalanpalvontana. Isis tuhosi aiemmin samalla viikolla Nimrudin rauniokaupunkia. 

## Lähteet

## Aiheesta muualla

*Hatra Unescon sivuilla
Morbid

**Morbid** oli ruotsalainen, Mayhemissä toimineen Deadin perustama black metal -yhtye. Yhtye julkaisi kaksi demoa. Morbid hajosi Deadin tehtyä itsemurhan. Yhtye ei koskaan saavuttanut suurta suosiota, mutta underground-piireissä yhtye on arvostettu. Deadin kuoleman jälkeen yhtye kuitenkin julkaisi aiemmin äänitetyt live-levyt. Morbid esiintyi vuonna 2023 uudestaan.

## Diskografia
* *Rehearsal 07/08/1987* (1987)
* *December Moon* (1987)
* *Last Supper* (1988)
* *Death Execution* (1995)
* *Live in Stockholm* (2000)
* *Death Execution III* (2001)
* *Year of the Goat* (2011, kokoelma)

## Lähteet
*Revolvermag: Dead 
*Morbid Encyclopaedia Metallum-sivustolla
Frankie & Johnny

**Frankie & Johnny** on vuonna 1991 ensi-iltansa saanut draamaelokuva. Elokuvan ohjasi Garry Marshall ja pääosissa ovat Al Pacino ja Michelle Pfeiffer.

Elokuva kertoo vankilasta vapautuvasta pikkurikollisesta Johnnystä (Pacino), joka toimi siellä kokkina. Monet vangit myös pitivät hänen ruoistaan. Ensitöikseen Johnny etsii töitä ja lopulta päätyy kokiksi pieneen kuppilaan. Työtoverinaan Johnnyllä kaunis tarjoilijatar Frankie (Pfeiffer), johon Johnny myös pian rakastuu. Frankie ei kuitenkaan lämpene Johnnyn iskuyrityksille sillä hänen edelliset miessuhteensa ovat epäonnistuneet, mutta vähitellen heidän välilleen syntyy romanssi.

## Näyttelijät

## Arvioita
*[[Video-opas|Video-oppaassa]]* vuodelta 1994 Olavi Similä pitää *Frankie & Johnnya* onnistuneena yhdistelmänä realismia, romantiikkaa ja huumoria. Hän antaa sille neljä tähteä viidestä, mikä vastaa sanallista arviota ”erinomainen”.

## Lähteet
Niniven maakunta

**Ninive** (, , , *Nīnwē*) on maakunta (lääni) Irakin pohjoisosassa. Maakunnan pinta-ala on 37&nbsp;323 neliökilometriä eli maakunta kattaa 8,6 prosenttia Irakista. Maakunta rajoittuu lännessä Syyrian koillisosiin, pohjoisessa Dahukin, idässä Erbilin, etelässä Saladinin (Salah al-Din) ja Anbarin maakuntiin.

Vuoden 1997 väestönlaskennan aikaan siellä asui 2&nbsp;042&nbsp;852 henkeä. Vuonna 2013 väkiluvuksi arvioitiin 3&nbsp;041&nbsp;940 (9,6 % Irakin väestöstä). Kaupunkilaisia on 60,1&nbsp;% ja maaseudulla asuu 39,9 prosenttia väestöstä. Pääosa maakunnan asukkaista on sunnimuslimeita tai kurdeja.

Jihadistijärjestö Isisin vallattua suuria osia maakunnan etelä- ja keskiosista, pelkästään vuoden 2014 aikana, syyskuun alkuun mennessä noin 500&nbsp;000 eri uskontokuntiin kuuluvan irakilaisen arvioitiin muuttaneen maakunnasta turvallisemmille alueille, suojaan väkivallalta ja terroristijärjestön toimilta. Evakkoon lähteneet muuttivat erityisesti Irakin Kurdistanin puolelle. 

Maakunta jakautuu paikallishallintoa varten yhdeksään piirikuntaan, joista osa kuuluu Kurdistanin autonomiseen alueeseen (esimerkiksi piirikuntakartan koillisosan "Aqra"). Maakunnalla on ollut kiistoja joidenkin piirikuntien (mm. Sinjar, Telafar, Tilkaif) hallinnasta Irakin Kurdistanin Dahukin maakunnan kanssa.

* Sinjar (10&nbsp;% väestöstä),
* Tal Afar (17&nbsp;%),
* Tilkaif (7&nbsp;%),
* Al-Shikhan (1&nbsp;%),
* Al-Hamdaniya (7&nbsp;%),
* Makhmur (7&nbsp;%),
* Mosul (43&nbsp;%),
* Hatra (2&nbsp;%), ja
* Al-Ba’aj (6&nbsp;%).

Niniven pääkaupunki ja suurin kaupunki on Mosul. Muita kaupunkeja ovat esimerkiksi Tal Afar (Telafar) ja Sinjar (Sindžar).

Vuoteen 1976 saakka Ninive oli osa Mosulin provinssia, johon kuului myös nykyinen Dahukin maakunta. 

## Lähteet

## Aiheesta muualla

*Ninewa  (iau-iraq.org)
*Mustafa Saadoun: Why Iraqi Christians are against the establishment of their own autonomous region (3.11.2015)  (al-monitor.com)
*Some Iraqis are ditching the fight against ISIS for life in Europe (Reuters, 21.9.2015)  (businessinsider.com)
*Ninewa governorate profile, May 2015   (iomiraq.net)
*After ISIS: Perspectives of Displaced Communities from Ninewa on Return to Iraq’s Disputed Territory  (iraqicivilsociety.org)
*ISIL Attacks in Ninewa Province (3.8.2014)  (state.gov)
*Gov. of Irak, Sept. 2011: Strategic Planning for the Ninawa Province (pdf)  (iau-iraq.org)
*Ninewa NCCI Governorate Profile (Compiled in Dec. 2010, pdf)   (ncciraq.org)
Morgan Walter Philips

**Morgan Phillips** (s. 18. kesäkuuta 1902 – 15. tammikuuta 1963) oli brittiläinen työväenpuolueen pääsihteeri. Hän johti puolueen kahteen vaalivoittoon. Phillips toimi Sosialistisen internationaalin presidenttinä vuosina 1951–1957.
Shaft

**Shaft** tarkoittaa seuraavia asioita:

* *Shaft*, Ernest Tidymanin romaani vuodelta 1971
** *[[Shaft – kivikova dekkari]]*, romaaniin perustuva elokuva vuodelta 1971
** *[[Shaft – kylmä hymy]]*, elokuvasarjan toinen osa vuodelta 1972
** *[[Shaft ja orjakauppa]]*, elokuvasarjan kolmas osa vuodelta 1973
** *[[Shaft (vuoden 2000 elokuva)|Shaft]]*, alkuperäisen elokuvan jatko-osa vuodelta 2000
** *[[Shaft (vuoden 2019 elokuva)|Shaft]]*, jatko-osa vuoden 2000 elokuvalle
* Drive Shaft, Charlie Pacen johtama yhtye televisiosarjassa *Lost*.
Halidi

**Halidi** on halogeenin yhdiste, jossa halogeeni on elektronegatiivisempana osapuolena. Yleensä halogeeni on negatiivisena ionina, jolloin kyseessä on halidin suola. Kaikki alkalimetallit muodostavat halideja, jotka ovat valkoisia kiintoaineita, esimerkiksi natriumkloridi eli pöytäsuola. Halideja ja halidi-ioneja ovat fluoridi, kloridi, bromidi, jodidi ja astatidi.

Alkyylihalidit ovat aineita, joissa on kovalenttinen hiilen ja halogeenin välinen sidos, esimerkiksi teflon.

Metallihalideja käytetään monimetallilampuissa, jotka ovat samankaltaisia kuin elohopeahöyrylamput, mutta niiden tuottama valo on puhtaamman valkeaa ja värientoistokyky parempi.

## Esimerkkejä
* litiumkloridi (LiCl)
* natriumkloridi (NaCl)
* kaliumkloridi (KCl)
* kaliumjodidi (KI)
* kalsiumkloridi (CaCl2): tekee oranssin värin ilotulitteissa
* kupari(II)kloridi (CuCl2): tekee turkoosinsinisen värin ilotulitteissa
* hopeakloridi (AgCl)
* kloorifluoridi (ClF)
* organohalidit
** metyylibromidi (CH3Br)
** allyylijodidi (C3H5I)
Vincent du Vigneaud

**Vincent du Vigneaud** (18. toukokuuta 1901 Chicago, Yhdysvallat – 11. joulukuuta 1978 White Plans, New York, Yhdysvallat) oli yhdysvaltalainen biokemisti. Hän sai Nobelin kemianpalkinnon vuonna 1955 biokemiallisesti tärkeiden rikkiyhdisteiden tutkimisesta ja erityisesti syklisen peptidin oksitosiinin eristämisestä, sen kemiallisen rakenteen selvittämisestä ja sen täydellisestä synteesistä.

Du Vigneaud työskenteli Illinois'n ja Cornellin yliopistoissa. Hän oli kiinnostunut rikin yhdisteistä, proteiineista ja erityisesti peptideistä. Jo ennen kuuluisimpia töitään oksitosiinin ja vasopressiinin syntetisoimista oli du Vigneaud saanut mainetta insuliinia, biotiinia, penisilliiniä sekä transmetylaatiota koskevista töistä.

Vuonna 1974 du Vigneaud sai sydänkohtauksen, mikä lopetti hänen akateemisen uransa ja hän kuoli vuonna 1978.

## Aiheesta muualla
*du Vigneaudin elämäkerta Nobel-säätiön sivuilla
Annastiina Tahkola

**Annastiina Tahkola** (s. 1972) on suomalainen oopperalaulaja, äänialaltaan mezzosopraano. Hän on toiminut vuodesta 2000 Taideyliopiston Sibelius-Akatemian Kuopion osastossa laulutaiteen tuntiopettajana sekä vuodesta 2017 klassisen laulun lehtorina Savonia Ammattikorkeakoulussa.

## Koulutus
Tahkola valmistui musiikin maisteriksi 1995 Sibelius-Akatemiasta Kuopion osastosta pääaineenaan kirkkomusiikki ja on suorittanut laulun A-tutkinnon vuonna 1997. Musiikkipedagogin tutkinnon hän on suorittanut 2007 Savonia-ammattikorkeakoulussa.

## Ura
Tahkola nousi suuren yleisön tietoisuuteen voitettuaan ensimmäisen kansainvälisen Sibelius-laulukilpailun Järvenpäässä 2007.
Tahkolan monipuolinen ohjelmisto ulottuu vanhasta musiikista aina uuden musiikin kantaesityksiin saakka. Tahkola on kysytty alttosolisti suurissa kirkkoteoksissa ohjelmistossaan kaikki keskeiset  messut, oratoriot ja passiot säveltäjäniminä esimerkiksi J. S. Bach, Duruflé, Dvořák, Händel, Mozart, Mendelssohn, Verdi, Vivaldi ja Szymanowski. Uudesta musiikista mainittakoon Pekka Kostiaisen *Requiem* sekä Jyrki Linjaman *Stabat Mater*. Häntä on kuultu solistina  Joensuun, Jyväskylän, Kemin, Kouvolan, Kokkolan, Kuopion, Lappeenrannan, Oulun ja Turun Kaupunginorkesterien konserteissa. Radion Sinfoniaorkesterin solistina hän lauloi 2019 Helsingin Juhlaviikoilla.  Lisäksi hän on tehnyt runsaasti yhtestyötä eri kamariyhtyeiden kanssa sekä sotilassoittokuntien, kuten Kaartin soittokunnan kanssa. Lied-yhteistyötä hän on tehnyt mm. Kirill Kozlovskin, Ilkka Paanasen sekä Tuula Hällströmin kanssa ohjelmistossaan mm. suomalaista laulumusiikkia Merikannolta, Kuulalta ja Sibeliukselta, Wagnerin *Wesendonck*-lieder, Mahlerin *Kindertotenlieder* sekä venäläistä ja espanjalaista laulumusiikkia. 
Nova Records julkaisi vuonna 2013 levyn *Sineä ja kultaa*, joka sisältää muun muassa Toivo Kuulan yksinlauluja sekä Tauno Pylkkäsen *Kuoleman joutsen* -laulusarjan Nova Ensemblen kanssa. Tammikuussa 2015 ilmestyneellä *Jean Sibelius 150* -kamarimusiikkilevyllä Tahkola laulaa Sibeliuksen yksinlauluja. Lisäksi hän on ollut solistina lukuisilla kuorolevyillä sekä omakustanteilla.

Annastiina Tahkola debytoi Suomen Kansallisoopperassa vuonna 2010 Benjamin Brittenin *Albert Herring* -oopperassa Mrs. Herringin roolissa Mikko Franckin johdolla. Kokkolan Oopperakesän 2017 tuotannossa hän lauloi G. Meyerbeerin oopperassa *L'etoile Du Nord* Ekimonnan roolin Sakari Oramon johdolla sekä Kaisan roolissa Aulis Sallisen *[[Punainen viiva (ooppera)|Punaisessa viivassa]]* Kemissä maaliskuussa 2018 Erkki Lasonpalon johdolla. 

Iisalmen Eino Säisä -salissa sai 6.10.2022 uusintaensi-iltansa Ilkka Kuusiston kamariooppera *Nainen kuin jäätynyt samppanja*, jossa Tahkola lauloi Aino Kallaksen roolin.

## Yksityiselämä
Tahkolan puoliso on kanttori Pertti Tahkola.

## Lähteet
Erich Ollenhauer

**Erich Ollenhauer** (27. maaliskuuta 1901 – 14. joulukuuta 1963) oli Saksan sosiaalidemokraattisen puolueen (SPD) puheenjohtaja vuosina 1952–1963.

## Varhaisemmat vaiheet

Ollenhauer syntyi Magdeburgissa ja liittyi SPD:hen 1920. Uranssa alussa hän toimi sanomalehdentoimittajana synnyinkaupungissaan, vuosina 1921–1928 sosialistisen Arbeiterjugend-lehden toimittajana ja 1928–1933 sosialistisen työläisnuorisoliikkeen puheenjohtajana.

Natsien valtaantulon jälkeen hän muutti Saksasta Prahaan 1933. Toisen maailmansodan alkamisen jälkeen hän oli perustamassa vastarintaliikkeitä ympäri Eurooppaa, Tanskassa, Ranskassa, Espanjassa, Portugalissa ja lopulta Lontoossa, jossa hän oli sodan loppuun asti.

## SPD:n johdossa

Tammikuussa 1946 palattuaan Saksaan hänet valittiin aluksi SPD:n varapuheenjohtajaksi ja 1952 puheenjohtajaksi Kurt Schumacherin jälkeen. Ollenhauer valittiin Saksan liittopäiville liittovaltioiden vaaleissa 1949. Ollenhauer valittiin SPD:n puoluejohtajaksi 1952. Hän oli SPD:n ehdokkaana Saksan hallituksen johtoon vuosien 1953 ja 1957 vaaleissa, mutta molemmilla kerroilla hävisi CDU:n Konrad Adenauerille, koska hänessä ei nähty samanlaista vetovoimaa kuin edeltäjässään Schumacherissa.

Vuonna 1957 Ollenhauer kutsui koolle yleiseurooppalaisen turvallisuusliiton, jossa yhdistynyt Saksa voisi olla tasa-arvoinen jäsen. Suunnitelma oli radikaali, se auttoi Willy Brandtin ostpolikenin (idänpoliikan) kehittymään  Euroopan yhteisön kanssa, mutta ei tarkoittanut Saksan yhdistymistä. Ollenhauerin ajatus tunnetaan myös Ollenhauerin suunnitelmana.
Hän kieltäytyi liittokansleriehdokkuudesta  kolmannella kerralla ja antoi tukensa Länsi- Berliinin pormestari Willy Brandtille 1961.

Ollenhauer toimi Sosialistisen internationaalin puheenjohtajana vuonna 1963.

## Lähteet

## Aiheesta muualla

* Elämäkerta saksaksi
Sallan rautatieasema

**Sallan rautatieasema** (, vuoteen 1956 asti Märkäjärvi, lyh. Mkj) on lakkautettu rautatieliikennepaikka Suomen rataverkkoon kuuluvalla rataosalla . Liikennepaikka sijaitsee Sallan kunnan keskustaajamassa 65 kilometrin päässä Kemijärven rautatieasemalta itään.

Asema avattiin matkustaja- ja tavaraliikenteelle 8. joulukuuta 1941, jolloin sen nimi oli Märkäjärvi. Alkuperäinen asemarakennus tuhoutui Lapin sodassa. Nykyinen asemarakennus rakennettiin vuonna 1947 Lapin jälleenrakentamiskauden tyyppipiirustusten mukaisesti. Se rakennettiin noin kilometrin idemmäs kuin alkuperäinen rakennus. Vuonna 1956 aseman nimi vaihdettiin Sallaksi. Radan henkilöliikenne oli lakkautettuna vuosina 1949–1961, mutta sitä jatkettiin vuosina 1961–1967. Henkilöliikenne lakkautettiin 28. toukokuuta 1967, mutta Sallaan ajettiin vielä 1990-luvulla kokeiluluontoisia hiihtojunia. Ne kuitenkin lopetettiin kannattamattomina. Sallan aseman miehitys loppui 1994 ja liikennepaikka lakkautettiin 9. joulukuuta 2012.

## Lähteet
Martonvaara

**Martonvaaran** kylä sijaitsee Pohjois-Karjalassa, Polvijärven kunnan pohjoisimmassa osassa, Höytiäisen rannalla, rajanaapurina Juuan kunnan kanssa.
Polvijärvelle Martonvaarasta on matkaa 25 km,
Juukaan 30 km, Nunnanlahteen 20 km ja Kolille 18 km. Lähin kaupunki, Joensuu, on 65 km:n päässä. Joensuussa sijaitsee lähin lentokenttä ja rautatieasema.
## Kyläkaupat
PKO lakkautti myymälänsä Martonvaarassa vuonna 1985. Kylän kaksi viimeistä kyläkauppaa lakkautettiin 1990-luvun lopulla (K-kauppa) ja vuonna 2000 (T-kauppa Jari Oksman).

## Lähteet

## Aiheesta muualla
* Martonvaara Polvijärven kunnan sivuilla
Riksgränsenin seisake

**Riksgränsenin seisake** (, ) on rautatieliikennepaikka Ruotsin rataverkkoon kuuluvalla Malmbanan-radalla.  Liikennepaikka sijaitsee Riksgränsenin laskettelukeskuksen välittömässä läheisyydessä Kiirunan kunnassa aivan Norjan rajan tuntumassa. Liikennepaikalla pysähtyvät kaikki rataosalla liikennöivät henkilöjunat.

Seisake käsittää yhden laituriraiteen. Sekä laituri että raide on kauttaaltaan katettu kunnossapidon helpottamiseksi.
Coloradojoki

**Coloradojoki** on Lounais-Yhdysvalloissa ja Luoteis-Meksikossa virtaava joki. Sen pituus on arviolta noin 2&nbsp;330 kilometriä ja valuma-alueen pinta-ala 637&nbsp;000&nbsp;km2.

Coloradojoki kulkee Kalliovuorilta Coloradon osavaltiosta Utahiin, sitten Arizonaan, jossa se kulkee ensin Arizonan ja Nevadan ja sitten Arizonan ja Kalifornian rajajokena päätyen Meksikoon. Joki virtasi aiemmin Kalifornianlahteen, mutta ei kuivina aikoina yletä sinne kastelukäytön aiheuttaman kuivumisen vuoksi.

Joki on tunnettu muun muassa Hooverin padosta sekä Grand Canyonista, jonka se on vuosimiljoonien saatossa uurtanut.

Hooverin padon jälkeen rakennettiin Parkerin pato. Sen muodostamasta tekojärvestä kuljetetaan vettä Los Angelesin ja San Diegon tarpeisiin. Muita patoja ovat Davis, Imperial, Laguna ja Morelos. Osa joen virtaamasta ohjetaan kasteluvedeksi maanalaisten tunnelien kautta.

## Lähteet

## Aiheesta muualla
Plymouth Laser

**Plymouth Laser** on yhdysvaltalaisen Diamond Star Motorsin valmistama Mitsubishi Eclipseen perustuva coupe-mallinen, neli-paikkainen henkilöauto.  

Plymouth Laser on yksi variaatio Diamond Star Motorsin valmistamista autoista. Autoja myytiin kolmella eri tuotemerkillä: Mitsubishi Eclipse, Eagle Talon ja Plymouth Laser. Nämä tuotemerkit erosivat toisistaan logojen, muovisten korien osien ja sisustan osien perusteella. Autoja valmistettiin vuosina 1989–1994. Plymouth Laseria valmistettiin näistä kolmesta vähiten. Laserin tuotanto lopetettiin vuonna 1994 heikon myyntimenestyksen takia. 
Laserin myyntivaikeuksien syitä olivatkin kolmen lähes samanlaisen auton päällekkäinen valmistus ja heikompi markkinointi verrattuna Eagleen ja Mitsubishiin, joiden mallien valmistamista ja myymistä vielä jatkettiin.

Laserin kori on suunniteltu ja valmistettu Yhdysvalloissa. Auton pääkomponentit eli moottorit, vaihteistot ja suuri osa sähkölaitteista ovat Mitsubishin valmistamia. 
Laser RS turbo -mallin kaksilitraista 4G63-moottoria ja vaihteistoa käytettiin mm. Mitsubishin Lancer Evolutionissa WRC-rallikäyttöön muunnettuina versioina.

## Vakion RS turbo AWD:n suorituskyky
* 1/4-maili 14,6 s 
* 0-100 km/h 6,9 s

## Moottorit
Perusmalleissa oli 1,8-litrainen nelisylinterinen moottori. Vaihtoehtona oli 2-litrainen vapaastihengittävä (135 hv) tai turboahdettu (195 hv) moottori.

## Vaihteistot
Vakiona 5-vaihteinen manuaali. Vaihtoehtona 4-vaihteinen automaatti. 

## Valmistusmäärät

*1990, 	42&nbsp;105
*1991, 	30&nbsp;198
*1992, 	24&nbsp;094
*1993, 	14&nbsp;300
*1994, 	5&nbsp;284 (tuotanto lopetettu kesken vuotta)

Yhteensä 115&nbsp;981

Laser RS Turbo oli Yhdysvalloissa ilmestyvän *Car and Driver* -lehden kymmenen parhaan auton listalla vuodesta 1989 vuoteen 1992.
Autoja löytyy jonkin verran myös Euroopasta tuontiautoina.

## Aiheesta muualla

*http://plymouthlaser.com/
*http://consumerguideauto.howstuffworks.com/1990-to-1994-plymouth-laser.htm
Mika Luttinen

**Mika Kristian Luttinen** (s. 1971 Oulu) on suomalainen metallimuusikko. Hän laulaa Impaled Nazarene -yhtyeessä ja sanoittaa sen kappaleet. Yhtyeessä hän on käyttänyt myös taiteilijanimiä *Sluti666*, *Mikaakim* ja *Slutifer*. Impaled Nazarenen lisäksi Luttinen on ollut mukana muun muassa yhtyeissä Diabolos Rising, Raism, Obscene Eulogy ja The Rocking Dildos. Hän on myös esiintynyt vierailevana vokalistina muun muassa yhtyeiden The Crown, Thou Art Lord, Ancient Rites ja Rytmihäiriö levyillä sekä sessiojäsenenä Sentencedissä.

Luttinen kiinnostui raskaasta musiikista 13-vuotiaana kuultuaan radiosta Venomia. 1990-luvulla Luttinen muutti Belgiaan mennäkseen naimisiin. Hän muutti takaisin Suomeen vuonna 2000 ja asuu pääkaupunkiseudulla. Luttisen pikkuveli Kimmo Luttinen toimi Impaled Nazarenen rumpalina vuosina 1990–1995. Mika Luttinen kertoi vuonna 1992 olevansa vakaumukseltaan satanisti. 

## Lähteet
Niskan retkahdusvamma

**Niskan retkahdusvamma** eli **piiskaniskuvamma** (< ) tai **whiplash** on pehmytkudosvaurio, joka johtuu tavallisesti pään äkillisestä taaksetaivutuksesta onnettomuudessa. Vamman oireina ovat yleensä niskasärky ja niskan jäykkyys.

## Vammamekanismi

Tyypillinen tilanne, jossa niskan retkahdusvamma syntyy, on liikenteessä tapahtuva peräänajokolari. Peräänajon seurauksena autossa istuvan henkilön vartaloon kohdistuu suuri kiihtyvyys, jolloin pää, joka ei ole penkissä kiinni, jää jälkeen. Kokeellisissa malleissa 10 mailin tuntivauhdilla (n. 16 km/h) tapahtuva kolari aiheuttaa päähän kohdistuvan 11 G:n suuruisen kulmakiihtyvyyden.

Pään äkillinen taaksetaivutus eli hyperekstensio vaurioittaa niskan ja kaulan pehmytkudoksia, kuten välilevyjä, selkärangan etu-pitkittäissidettä (*ligamentum longitudinale anterius*) ja ruokatorvea. Alueen lihaksista tyypillisesti vaurioituvat pitkä kaulalihas (*m. longus colli*) ja päännyökkääjälihas (*m. sternocleidomastoideus*). Myös kaulapunoksen (*plexus cervicalis*) hermot ja selkärangan fasettinivelet voivat vahingoittua. Kun vartaloon kohdistuva kiihtyvyys loppuu, pää retkahtaa eteenpäin, mikä aiheuttaa vaurioita selkärangan taka-pitkittäissiteisiin ja alueen lihaksistoon.

## Oireet

Retkahdusvamman pääoireena on voimakas niskasärky, jonka syynä saattaa olla ainakin osittain aivokalvojen venytystila. Oirekuvaan kuuluu myös niskan seudun jäykkyys ja toisinaan päänsärky takaraivolla tai silmien takana. Joskus saattaa esiintyä kaulapunoksen venytyksen aiheuttamaa näön hämärtymistä, käden tai käsivarren tuntopuutoksia ja nikamavaltimoiden supistumisesta johtuvaa huimausta ja tinnitusta. Jos vamman sattuessa pää on kiertyneenä oikealle tai vasemmalle, oireet ovat usein sillä puolella voimakkaampia. Oirekuvaan eivät sen sijaan kuulu hermo-oireet, kuten jalkojen tuntopuutokset tai motorisen toiminnan häiriöt, jotka viittaavat selkäytimen pysyvään vammautumiseen.

Lisätietoa vammasta voi saada röntgen- tai magneettikuvauksella.

## Hoito

Niskan retkahdusvammaa hoidetaan särkylääkkeillä, levolla ja niskan immobilisaatiolla, jossa apuna voidaan käyttää pehmeää kauluria. Niskan tukikaulureista ei kuitenkaan ole osoitettu olevan hyötyä. (lähde: Terveyskirjasto) Oireet paranevat tavallisesti itsestään kuukausien kuluessa, mutta osalle potilaista jää kipua tai muita oireita vuosienkin kuluttua vammasta.

## Lähteet
Hoover

**Hoover** voi tarkoittaa:

## Henkilöitä

*Alex Hoover (s. 1990), yhdysvaltalainen näyttelijä
*Colleen Hoover, oik. *Margaret Colleen Fennel* (s. 1979), yhdysvaltalainen nuortenkirjailija
*Herbert Hoover (1874–1964), Yhdysvaltain 31. presidentti 1929–1933
*J. Edgar Hoover (1895–1972), FBI:n johtaja 1935–1972
*Lou Henry Hoover (1874–1944), Herbert Hooverin vaimo
*Väinö Hoover (1905–1983), amerikansuomalainen filosofian tohtori, keksijä ja  lahjoittaja

### Kuvitteellisia
*Elizabeth Hoover, hahmo animaatiosarjassa *Simpsonit*

## Muita
*Hoover, kaupunki Alabamassa
*Hooverin pato Arizonan ja Nevadan rajalla
*Hoover Company, pölynimureistaan tunnettu yhtiö
*Hoover-instituutti, Yhdysvalloissa Stanfordin yliopiston yhteydessä toimiva ajatushautomo.
Alsing Andersen

**Alsing Emanuel Andersen** (5. helmikuuta 1893 Kööpenhamina – 5. joulukuuta 1962) oli tanskalainen sosiaalidemokraattinen poliitikko ja Tanskan puolustusministeri vuosina 1935–1940.

Andersen liittyi sosiaalidemokraattiseeen puolueeseen vuonna 1917 ja nousi kansankäräjille vuonna 1929. Hän kohosi puolueessa keskeiseen asemaan ja oli sosiaalidemokraattisen kansankäräjäryhmän puheenjohtaja vuosina 1932–1935.

Vuosina 1935–1940 Andersen toimi Tanskan puolustusministerinä. Hänen johdollaan puolustusta heikennettiin voimakkaasti vuonna 1937, ja Natsi-Saksan hyökättyä maahan huhtikuussa 1940 hän yhdessä kuningas Kristian X:n ja ulkoministeri P. Munchin kanssa teki antautumispäätöksen. Vuonna 1941 hänestä tuli puolueensa puheenjohtaja. Toisen maailmansodan aikana Andersen toimi myös lyhyesti valtiovarainministerinä vuonna 1942.

Sodan jälkeen Andersen joutui kohtaamaan paljon arvostelua sodanaikaisesta antautumispäätöksestä, ja hänen täytyi vuonna 1947 erota sisäministerin virasta vain reilun viikon jälkeen. Hän siirtyi tämän jälkeen sisäpolitiikasta Tanskan YK-delegaation jäseneksi ja johti sosialistista internationaalia vuodesta 1957 kuolemaansa asti vuonna 1962.
## Lähteet

## Aiheesta muualla
* ''Alsing Andersen'' Tanskan kansankäräjien verkkosivuilla
Joanna Bogdanoff

**Joanna Bogdanoff** on suomalainen kilpakarateka ja katutaiteen tutkija.

## Ura nuorissa
Vuonna 2001 Bogdanoff osallistui ensi kerran nuorten suomenmestaruuskilpailuihin ja sai pronssia. Samoihin aikoihin hän osallistui ruotsalaiseen Kodomo Cup -kilpailuun, jonka hän voitti. 

## Saavutukset aikuisissa
Aikuisten suomenmestaruuskilpailuissa hän sai hopean. Ruotsissa järjestetyissä Ring Pokalen -kilpailuissa Bogdanoff voitti omassa sarjassaan kultaa ja sai kilpailuissa osoittamiensa taidonnäytteiden johdosta karaten ruskean vyön (1.kyu).

Vuoden 2001 lopulla Bogdanoffin nelihenkinen joukkue osallistui joukkuekilpailun suomenmestaruuskilpailuihin ja sai hopeamitalin. Santa Claus team cup -kilpailussa Ruotsissa hän saavutti joukkueensa kanssa kilpailujen mestaruuden. 

## Yhteenveto
Vuosina 2000–2002 hän sai kaikkiaan 26 karatekilpailusta 9 kultamitalia, 8 hopeamitalia ja 8 pronssimitalia. Vuonna 2003 hänelle myönnettiin soryu-karaten musta vyö (1. dan).

## Teokset
*Graffiti - No name, no fame, 

## Lähteet
*Budoka N:o 1/2003, 2/2003, 4/2003 ja 4/2004.
*Vip-lehti, 2/2005
*Suomen Karateliiton kilpailutilastot 2000-2002
*Soryu Karate, Alberta, Kanada - Soryu Karate Lehti 1-3/2004

### Viitteet
Tim Buckley

**Tim Buckley** (oik. **Timothy Charles Buckley III**, 14. helmikuuta 1947 Washington D.C., Yhdysvallat – 29. kesäkuuta 1975 Santa Monica, Kalifornia, Yhdysvallat) oli kokeellinen laulaja ja lauluntekijä, joka yhdisteli työssään elementtejä muun muassa folkmusiikista, jazzista ja progressiivisesta rockista. Hän kuoli heroiinin yliannostukseen 28-vuotiaana. Buckleyn poika oli myös muusikko Jeff Buckley.
 
Buckley teki kymmenkunta studioalbumia, joista peräti kolme valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*. Ne ovat  *Goodbye and Hello* (1967), *Happy Sad* (1969) ja *Greetings from L.A.* (1972).

## Studioalbumit
* *Tim Buckley* (1966) 
* *Goodbye and Hello* (1967) 
* *Happy Sad* (1969) 
* *Blue Afternoon* (1970) 
* *Lorca* (1970) 
* *Starsailor* (1970) 
* *Greetings from L.A.* (1972) 
* *Sefronia* (1973) 
* *Look at the Fool* (1974) 

## Lähteet

## Aiheesta muualla
*timbuckley.com
Ágota Kristóf

**Ágota Kristóf** (30. lokakuuta 1935 Csikvánd, Unkari – 27. heinäkuuta 2011 Neuchâtel, Sveitsi) oli unkarilaissyntyinen kirjailija. Unkarin vuoden 1956 kansannousun aikana hän pakeni Itävallan kautta Sveitsiin, jossa hän aloitti kirjoittamisen ja ryhtyi myöhemmin kirjoittamaan pääasiassa ranskan kielellä.

Kristóf tuli maailmankuuluksi kymmenille kielille käännetyllä omaelämäkerrallisesti sävyttyneellä trilogiallaan, joka kuvaa kaksospoikien elämää toisessa maailmansodassa. Se koostuu kirjoista *Le grand cahier*, (L’éditions du Seuil, Pariisi, 1986), *La preuve* (1988) ja *Le troisième mensonge* (1991). Kristófin teoksista suomennettiin tuoreeltaa vain *Le grand cahier* nimellä *Iso vihko*. János Szász ohjasi siitä elokuvan, joka sai ensi-iltansa vuonna 2013.

Tammi julkaisi toukokuussa 2023 trilogian toisen osan *La preuve* suomeksi nimellä *Todiste* ja päätösosan *Le troisième mensonge* nimellä *Kolmas valhe* lokakuussa 2023. Kummatkin niistä suomensi Ville Keynäs.

Kristófilta on ilmestynyt myös muita teoksia, kuten omaelämäkerrallinen *L’analphabète* (2004).

Sveitsissä kuolemaansa saakka asuneelle Kristófille myönnettiin lukuisia huomattavia palkintoja, kuten sveitsiläinen Gottfried Keller -palkinto vuonna 2001.

## Suomennoksia
* 
* 
* Kolmas valhe. Suomentanut Ville Keynäs. Tammi 2023. .

## Lähteet
Vern Ehlers

**Vernon James ”Vern” Ehlers** (6. helmikuuta 1934 Minnesota – 15. elokuuta 2017 Grand Rapids, Michigan) oli yhdysvaltalainen republikaanisen puolueen poliitikko. Hän edusti Michiganin kolmatta vaalipiiriä Yhdysvaltain edustajainhuoneessa vuodesta 1993 vuoteen 2011.

Ehlers syntyi Minnesotassa ja opiskeli fysiikkaa, josta hän sai tohtorinarvon vuonna 1960. Hän aloitti poliittisen uransa vasta 1970-luvulla, ja kongressipaikkansa hän sai alun perin Paul B. Henryn kuoltua aivokasvaimeen.

Ehlers oli vuodesta 1958 naimisissa Johanna o.s. Meulinkin kanssa, ja hänellä oli neljä lasta.

## Lähteet
Bill Bradley

**William Warren ”Bill” Bradley** (s. 28. heinäkuuta 1943 Crystal City, Missouri) on yhdysvaltalainen demokraattisen puolueen poliitikko ja kilpauransa päättänyt koripalloilija.

Bradley syntyi Crystal Cityssä, Missourissa, Warren Bradleyn ja Susie Crowen pojaksi. 196-senttinen Bradley pelasi opiskelijana Princetonissa; myöhemmin hänen ammattilaisseuransa olivat Olimpia Milano (1965–1966) ja New York Knicks (1967–1977). Hän kuului Yhdysvaltain olympiakultaa voittaneeseen joukkueeseen Tokiossa 1964. Bradley päätti ammattilaisuransa vuonna 1977 ja nimettiin Basketball Hall of Fameen 1983.

Princetonista valmistuttuaan Bradley opiskeli Rhodes-stipendillä Oxfordin yliopistossa. 

Bradley istui vuosina 1979–1997 senaatin jäsenenä New Jerseystä ja oli ehdolla demokraattien presidenttiehdokkaaksi vuoden 2000 vaaleissa. 

## Lähteet

## Aiheesta muualla